《秋夕遣兴次愿公韵》
明代·释古易

颇得幽栖趣，看山拥敝裘。寒潭初过雁，红叶欲遮楼。

云水自为适，烟霞又入秋。与君深夜里，清思共悠悠。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。